CELEX: C2007/247/20
Language: ro
Date: 2007-10-20 00:00:00
Title: Cauza C-371/07: Cerere având ca obiect pronunțarea unei hotărâri preliminare introdusă de Vestre Landsret (Danemarca) la 3 august 2007 — Danfoss A/S og AstraZeneca A/S/Skatteministeriet

20.10.2007   
            
            
               RO
            
            
               Jurnalul Oficial al Uniunii Europene
            
            
               C 247/16
            
         Cerere având ca obiect pronunțarea unei hotărâri preliminare introdusă de Vestre Landsret (Danemarca) la 3 august 2007 — Danfoss A/S og AstraZeneca A/S/Skatteministeriet
   (Cauza C-371/07)
   (2007/C 247/20)
   Limba de procedură: daneza
   Instanța de trimitere
   Vestre Landsret
   Părțile din acțiunea principală
   
      Reclamantă: Danfoss A/S og AstraZeneca A/S
   
      Pârât: Skatteministeriet
   Întrebările preliminare
   
               1.
            
            
               Trebuie interpretat articolul 17 alineatul (6) al doilea paragraf din A șasea directivă (1) în sensul că un stat membru poate refuza dreptul de deducere a taxei pe valoarea adăugată aplicată produselor folosite pentru mesele oferite la cantina unei societăți pentru clienții și personalul acesteia cu ocazia reuniunilor, cu condiția să fi existat o prevedere legală în dreptul intern, anterior intrării în vigoare a directivei, care să fi permis refuzul deducerii în cauză și aceasta să fi fost astfel aplicată în practică de autoritățile fiscale, încât s-a refuzat dreptul de deducere a taxei pe valoarea adăugată aplicată acestor produse?
            
         
               2.
            
            
               În formularea răspunsului la prima întrebare, are vreo importanță faptul că: a) aceste cantine exploatate de societăți nu erau plătitoare de TVA în temeiul legislației naționale privind TVA, în vigoare în statul membru în cauză anterior punerii în aplicare a celei de A șasea directive în 1978; b) prevederile interne referitoare la excluderea dreptului de deducere nu au fost modificate prin punerea în aplicare a celei de A șasea directive; c) prevederea referitoare la excluderea dreptului de deducere a dobândit relevanță pentru acest tip de activitate economică numai după ce cantinele exploatate de societăți au devenit plătitoare de TVA în momentul punerii în aplicare a celei de A șasea directive?
            
         
               3.
            
            
               Se „menține” excluderea dreptului de deducere în sensul articolului 17 alineatul (6) al doilea paragraf din A șasea directivă dacă, de la punerea în aplicare a celei de A șasea directive în 1978 și până în 1999, dreptul de a deduce TVA-ul aplicat cheltuielilor respective exista ca urmare a unei practici administrative precum cea în discuție în acțiunea principală?
            
         
               4.
            
            
               Trebuie interpretat articolul 6 alineatul (2) literele (a) și (b) din A șasea directivă în sensul că este aplicabil în cazul meselor oferite gratuit la cantina unei societăți pentru clienții acesteia cu ocazia reuniunilor desfășurate la societate?
            
         
               5.
            
            
               Trebuie interpretat articolul 6 alineatul (2) literele (a) și (b) din a șasea directivă în sensul că este aplicabil în cazul meselor oferite gratuit la cantina unei societăți pentru personalul acesteia cu ocazia reuniunilor desfășurate la societate?
            
         
      (1)  Directiva 77/388/CEE: A șasea directivă a Consiliului din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun de taxă pe valoarea adăugată: baza unitară de evaluare (JO 1977 L 145, p. 1).